เขาว่าก๋วยเตี๋ยวปากหม้อ ต้นตำรับ ต้องจาก อ.พนมสารคาม 
เคยเห็นแค่ในรายการทีวี ยังไม่เคยได้ทานซะทีค่ะ 
ในกรุงเทพฯก็มีร้านก๋วยเตี๋ยวปากหม้อดังอยู่หลายที่ แต่เผอิญผ่านร้านนี้ จากรีวิวเดิมๆก็ดูจะพอใช้ได้ ลองชิมดูค่ะ มาช่วงเที่ยงจอดรถริมถนนแน่นกันพอสมควรเลยค่ะ
ร้านเปิดโล่ง แต่ก็ยังค่อนข้างร้อนค่ะ พัดลมในร้านน้อยไปหน่อย กินไปปาดเหงื่อไปค่ะมื้อนี้

ทางร้านจะมีมุมที่ให้นั่งทานก๋วยเตี๋ยวปากหม้อแบบโต๊ะเตี้ยค่ะ คงเป็นเอกลักษณ์ที่เป็นจุดขาย ของก๋วยเตี๋ยวปากหม้อ ลูกค้าจะนั่งล้อมหม้อ แม่ค้าจะทำไปและตักใส่จานไปใ้ห้ลูกค้าทำใหม่ๆเสิร์ฟทันที
น้ำซุปของร้าน จะออกหวานน้ำต้มกระดูก และสามารถเลือกได้ว่าในน้ำซุปนั้น จะใส่ขาไก่หรือ กระดูกหมู เลือดหมู เลือกตามความชอบได้เลยค่ะ
ส่วนของตัวข้าวเกรียบปากหม้อ มีไส้ให้เลือกตามความชอบ ทางร้านจะมีเมนูให้เลือก รึจะสั่งเป็นชุด 9 ตัว 50฿ คละไส้มาให้แล้ว
ทางร้านแยกตัวข้าวเกรียบปากหม้อใส่กล่องโฟมมาให้ค่ะ ก็เอาใส่น้ำซุปปรุงตามชอบ
สำหรับครั้งแรกที่ได้ชิมก๋วยเตี๋ยวปากหม้อ ก็ได้ความแปลกดีค่ะ น่าจะแล้วแต่คนชอบ 

- ก๋วยเตี๋ยวต้มยำโบราณ ชาม 50฿ มาแบบชามโตๆรสชาตินี่ปรุงมาเข้มข้นเผ็ดพอสมควรเลยค่ะ อร่อยใช้ได้ค่ะ
- หมูสะเต๊ะ ชุดละ 50฿ รสชาติกลางๆหมูสะเต๊ะย่างแห้งๆ ส่วนน้ำจิ้มถั่วข้นดีค่ะ
- ข้าวเกรียบปากหม้อ 40฿ ใส่กล่องโฟมให้ แม้ว่าจะสั่งทานที่ร้าน อร่อยดีค่ะ ชอบมากกว่าก๊วยเตี๋ยวปากหม้อค่ะ
- ก๋วยจั๊บน้ำข้น ชาม50฿ ชามโตอีกเช่นกัน น้ำซุปก็โอเคอยู่ค่ะ ไม่ได้อร่อยจนต้องร้อง Wow! แต่ก็ไม่ได้แย่ค่ะ จัดว่าโอเค
อิ่ม อร่อย ได้บรรยากาศแปลกใหม่ไปอีกแบบค่ะ แต่ส่วนตัวไม่ถูกปากกับก๋วยเตี๋ยวปากหม้อเท่าไหร่ค่ะ